Sacrosancti et venerabili loco monasterio Cluniaco, ubi domnus Mayolus abba preesse videtur, qui est scitus in pago Matisconense, et est consecratus in honore sanctorum apostolorum Petri et Pauli atque Andree, donamus ego Anschericus et uxor mea Constancia aliquid ex rebus nostris: hoc est mansus unus cum omnibus appendiciis suis et exivis, qui est situs in pago Lucdunense, in agro Strabiaco, in villa que dicitur Monte, et habet fines vel terminaciones de uno latus terra Leutardi et de alio terra Leuzane, et de duas partes alias terras Alboino. Et in alio loco donamus campum unum, qui est situs in ipso pago, seu in agro Octaviaco, vel in villa Cisariano, subtus Monte Mercurio. Hec omnia donamus ad jam dicto loco vel ad habitatores ejusdem loci ad integrum et sub integro, propter animas nostras et animas patrum nostrorum et matrum nostrarum, seu omnium parentum nostrorum et omnium christianorum, ut pius et misericors Dominus nos omnes a cunctis malis eripiad et ad vitam eternam perducat; ea tamen ratione, quamdiu vixerimus, usum et fructum de manso qui est in Monte possideamus, et in vestitura quisque anno IIIIor reddamus sextarios ad monachos ejusdem loci quem supradiximus. Si quis istam donationem infringere temptaverit, primitus iram Dei omnipotentis incurrat et sanctis apostolis ejus, et insuper, cui litem intulerit auri libras III persolvat, et deinceps ista elemosinaria firma et stabilis permanead, cum stipulatione subnixa. S. Ascherii et uxoris ejus Constanciæ, qui ista elemosinaria fieri et firmare in presente rogaverunt. S. Aimino et uxoris ejus Gonbergane. S. Arnono. S. Ildebranno. S. Rainoldo. S. Fulcherio. Et donamus vernedum qui est in ipsa villa Cesariano, quem ego Constantia de mea jure propria conquesivi. Data per manus Amalguini, sub die martis, VII idus, anno XXXVIII regnante Gohuntrado rege.